**Roviana keel** (inglise keeles ka Robiana; Ruviana; Rubiana) on keel, mida kõneldakse täpsemalt Saalomoni saarte Lääneprovintsis, põhjas New-Georgia keskosas, Roviana ja Vonavona laguunide lähedal. Keel kuulub austroneesia keelte hulka. Kõnelejate arvuks peetakse 1999. aasta seisuga 9870 inimest, kes kõnelevad seda keelt emakeelena. Teise keelena kõneleb roviana keelt 1987. aasta seisuga 16 000 inimest, kes on praeguseks üle 30 aasta vanad ning kes asuvad põhiliselt Saalomoni saarte Lääneprovintsis, Bukas, Bougainville'is ja Paapua Uus-Guineas. **Roviana** keeles on kasutusel ladina kirjaviis ja tähestik.

Keele struktuuri andmed
-----------------------

**Konsonandid roviana keeles on**:

bilabiaalsed: ***p, b, v, m, r***

dentaalsed: ***t, d, s, z, n, l***

velaarsed: ***k, q, g, ng***

kõrisulghäälik: ***h*** 

Näiteks ***z*** hääldub nagu ingliskeelses sõnas *zebra*.

**Vokaalid roviana keeles on**:

kõrged: ***i*** ja ***u***

keskmised: ***e*** ja ***o***

madalad: ***a*** 

  

**Roviana** keeles esineb viis diftongi: ***/ei/, /ai/, /ae/, /au/*** ja ***/oi/***

Suurem osa morfeeme koosneb kahest või kolmest silbist.

**Roviana** keeles on nii määramata kui määratud artiklid.

Määramata artikkel on ***na***.

Näiteks: ***na nana buka*** – tema raamat

***na*** võib vahetada ka ***sa*** vastu.

Näiteks: ***sa hore*** – see kanuu

Artikleid ***na*** ja ***sa*** võib kasutada ka mitmuslike nimisõnade puhul:

***na tie habahuala-di*** – vaene rahvas

Määratud artikkel on ***sa***

Näiteks: ***sa dia vetu*** – nende maja

Sõnarõhk **roviana** keeles pole kontrastiivne. 

Sõnajärjeks **roviana** keeles on VSO ehk siis verb, subjekt, objekt.

Keelenäited
-----------

Alljärgnevas tabelis on kujutatud keelenäiteid roviana keeles.

Keelenäited **roviana** keeles| Lause roviana keeles | Lause eesti keeles |
| --- | --- |
| Habahuala si rau, ehaka poata qua | Ma olen vaene ja tahan raha |
| Koa eke si asa | Ta on üksi |
| Ele taloa si asa | Ta läks ära |
| Gasa sa rimata | Päike tõuseb |
| Sa koreo sapu gomu lima | See poiss kaotas käe |
| Lopu hite nudu va nada sa vasileana | Külast ei kostnud ühtegi häält |
| Ele lukutu sa nika | Tuli on kustunud |
| Magasa sa nia sa sa bae | Ta oli väga üllatunud kui jõudis koopasse |
| Mada magogoso paki | Laske meil natukene puhata |
| Avei tugo sa Tamasa? | Kus on Jumal? |
| Vegeguana sa popoa pa manauru? | Kuidas elu taevas välja näeb? |

Arvsõnad
--------

Alljärgnevas tabelis on näidatud arvsõnad üks kuni kümme nii eesti kui ka roviana keeles.

Arvsõnad **roviana** keeles| Arvsõna eesti keeles | Arvsõna roviana keeles |
| --- | --- |
| üks | keke |
| kaks | karua |
| kolm | neta |
| neli | kamade |
| viis | kalima |
| kuus | onomo |
| seitse | zuapa |
| kaheksa | vesu |
| üheksa | sia |
| kümme | manege |

Muud huvitavat keele kohta
--------------------------

Võrdlust kasutatakse ainult positiivsete lausete puhul.
Näiteks: ***leana hokora*** – parim ja ***leana sisigiti*** – kõige parem 

**Roviana** keeles on väga vähe eessõnu ja selle keele vokaalid kõlavad sarnaselt itaalia keele omadega. 

**Roviana** keeles kasutatakse ka sõnakordusi, mis viitavad kas mitmusele, sagedusele või intensiivsusele. Näiteks sõna ***busa*** (tegema jooni või triipe) ja samast sõnast ***busabusa*** (mis näitab siis selle tegevuse intensiivsust).

Vaata ka
--------

* Roviana keele helinäiteid YouTube'is
* Roviana keele helinäiteid Global Recordings Networki lehel .

Viited
------

1. ↑  Roviana Ethnologue (vaadatud 25. novembril 2013)
2. ↑  Roviana Ethnologue (vaadatud 25. novembril 2013)
3. ↑  Roviana Ethnologue (vaadatud 25. novembril 2013)
4. ↑   (vaadatud 25. novembril 2013)
5. ↑  Roviana Ethnologue (vaadatud 25. novembril 2013)
6. ↑  Roviana Ethnologue (vaadatud 25. novembril 2013)
7. ↑   Wikipedia (vaadatud 25. novembril 2013)
8. ↑  Roviana Ethnologue (vaadatud 25. novembril 2013)
9. ↑   A Roviana and English Dictionary (vaadatud 25. novembril 2013)
10. ↑   A Roviana and English Dictionary (vaadatud 25. novembril 2013)
11. ↑   A Roviana and English Dictionary (vaadatud 25. novembril 2013)
12. ↑   A Roviana and English Dictionary (vaadatud 25. novembril 2013)
13. ↑   A Roviana and English Dictionary (vaadatud 25. novembril 2013)
14. ↑   YouTube (vaadatud 25. novembril 2013)
15. ↑  [ Global Recording Network (vaadatud 25. novembril 2013)